Eleccións ao Parlamento de Cataluña de 2017

As **eleccións ao Parlamento de Cataluña**, correspondentes á formación da  lexislatura, celebráronse o xoves 21 de decembro de 2017. Foron convocadas polo presidente do Goberno Mariano Rajoy como unha medida da aplicación en Cataluña do artigo 155 da Constitución española, logo da destitución do Presidente da Generalitat de Cataluña Carles Puigdemont. Os tres partidos a prol da independencia gañaron unha escasa maioría de escanos parlamentarios, acadando 70 de 135, mais quedaron por baixo da maioría no voto popular ao conseguiren o 47,6% dos votos.

## Calendario 
## Historia 
### Contexto 
A convocatoria de eleccións tivo lugar despois de que o Senado aprobase por maioría absoluta as medidas de aplicación do artigo 155 da Constitución española na comunidade autónoma de Cataluña remitidas polo Goberno de España, debido á declaración unilateral de independencia aprobada mediante voto secreto no pleno do Parlamento de Cataluña cun resultado de 70 votos a favor, 10 en contra, 2 votos en branco e 53 ausencias, catro semanas despois da celebración do referendo de independencia. As medidas aprobadas a continuación en reunión extraordinaria do Consello de Ministros relativas á aplicación do artigo 155 cesaron ao entón presidente da Generalitat de Cataluña, Carles Puigdemont, ao vicepresidente Oriol Junqueras e ao resto de membros do Consello de Goberno autonómico.

### Convocatoria 
O 27 de outubro o presidente do Goberno Mariano Rajoy anunciou, acompañadas do anuncio de destitución de Carles Puigdemont e o seu consello de goberno, a disolución do Parlamento de Cataluña e a convocatoria de eleccións autonómicas para o xoves 21 de decembro de 2017. Conforme ao disposto na Lei Orgánica do Réxime Electoral Xeneral (LOREG), a lei electoral española, deben transcorrer un mínimo de 54 días -o período que separa o sábado 28 de outubro e o xoves 21 de decembro- entre a publicación do real decreto de convocatoria electoral no *Boletín Oficial do Estado* (con correspondente entrada en vigor) e a celebración dos comicios en cuestión.

### Presentación das candidaturas 
O día 18 de novembro presentáronse as diferentes candidaturas en cada circunscrición, publicándose no *Diario Oficial da Generalitat de Cataluña* ao día seguinte. En total presentáronse 17 candidaturas, con 16 delas presentándose na circunscrición de Barcelona (Partido dos Socialistas de Cataluña, Partido Popular, Partido Animalista Contra el Maltrato Animal, Ciudadanos, Esquerra Republicana-Catalunya Sí, DIÀLEG, Candidatura de Unidad Popular, Per Un Món Més Just, Catalunya en Comú-Podem, Junts per Catalunya, La Familia Paz y Libertad, Recortes Cero-Grupo Verde, Democracia Nacional, Partit Familia i Vida, Convergents y Unidos y Socialistas+por la Democracia), mentres que na circunscrición de Tarragona presentouse unha lista non presente no resto das circunscricións: CILUS. En Tarragona presentáronse 12 das 17 candidaturas, e en Lleida e Xirona 11.

### Proclamación das candidaturas 
O 25 de novembro de 2017 o *Boletín Oficial do Estado* e o *Diario Oficial da Generalitat de Catalunya* publicaron as listas definitivas das candidaturas proclamadas para os comicios. Un total de 11 candidaturas foron proclamadas para os comicios, 10 delas en todas as circunscricións e Per un Mon més Just só nas circunscricións de Xirona e Lleida.

O 19 de decembro de 2017, dous días antes das eleccións, a Xunta Electoral Central acordou retirar a candidatura Diàleg Republicà (Diàleg), candidatura auspiciada por ERC para esquivar unha hipotética ilegalización do partido republicano, como medida preventiva ante unha hipotética ilegalización no contexto da aplicación do artigo 155 da Constitución e contabilizar en branco os votos que puidese recibir a candidatura do partido político.

#### Barcelona 
As candidaturas presentadas número 8 (Per Un Món Més Just, PUM+J), número 11 (La Familia Paz y Libertad, La Familia), número 13 (Democracia Nacional, DN), número 14 (Partit Familia i Vida, PFiV), número 15 (Convergents, CNV) e número 16 (Unidos y Socialistas+por la Democracia, UNIDOS-DEf-Socialistas) non chegaron a ser proclamadas.

#### Xirona 
#### Lleida 
#### Tarragona 
As candidaturas presentadas número 9 (Per Un Món Més Just, PUM+J) e número 12 (Ciudadanos Libres Unidos, CILUS) non chegaron a ser proclamadas.

### Resultados 
miniatura|right|Distribución de escanos por circunscrición.
Os resultados cun escrutinio do 99,89% (actualidado a 22/12/2017 01:08) foron:

O total de escanos repartidos son 135, polo que a maioría está en 68 escanos.

## Notas 
### Referencias